section_heading: Povijest
paragraph_text: Vijetnam je bio prisiljen priznati francusko zapovjedništvo 1880-ih, postavši dio Francuske Indokine. Početkom 20. stoljeća dolazi do prvih ustanaka Vijetnamaca protiv francuske vlasti i osnivanja prvih stranaka 1920-ih i 1930-ih. Ustanak pod vodstvom komunista bio je ugušen. Tijekom Drugog svjetskog rata dobili su Japanci dozvolu od Višijskog Režima da mogu koristiti resurse Indokine. Veliki broj omaldinaca priključuje se nacionalnom oslobodilačkom pokretu Viet Minhu kojim je upravljao Ho Ši Min. Poslije kapitulacije Japana, dolazi do ustanka i 2. rujna 1945. Ho Ši Min proglašava Demokratsku republiku Vijetnam u Hanoju. Francuzi nisu na to pristali već su željeli ujediniti sve svoje kolonije u Indokini u jednu federaciju koja bi bila neovisna ali bi ipak pripadala francuskoj uniji. Stanovništvo Indokine je bilo kritično prema francuskim planovima koje su vidjeli kao direktan nastavak kolonijalizma. Započinje rat.